**EXTRAS RAPORT**

**privind participarea AEP la *webinarul cu tema: Votul Online, studii de caz privind înregistrarea alegătorilor, teorii și tehnologie*** ***organizat de Foresight Democracy, în data de 20 mai 2021, între orele 10:30 -12:40 (EET)***

Având în vedere invitația transmisă Autorității Electorale Permanente de către Forsight Democracy și IFES, în data de 20.05.2021 s-a desfășurat *webinarul cu tema: Votul Online, studii de caz privind înregistrarea alegătorilor, teorii și tehnologie (Online voting).*

Foresight Democracy este o organizație din Regatul Unit al Marii Britanii și Irlandei de Nord care activează în domeniul online media, cu misiunea de a accelera inovația într-o multitudine de sectoare prin intermediul seminarelor online, al rețelelor virtuale și al campaniilor de marketing digital.

IFES este o organizație internațională care promovează democrația la nivel global și colaborează cu societatea civilă, instituțiile publice și sectorul privat în vederea organizării și desfășurării de alegeri libere și transparente și pentru promovarea democrațiilor reziliente.

Evenimentul și-a propus să analizeze metoda de vot online, văzută ca o alternativă permisivă pentru procese electorale mai accesibile, transparente și sigure. Totodată, videoconferința urmărește să exploreze principiile, beneficiile, tehnologia și experiențele legate de utilizarea votului online în cadrul proceselor electorale. Organizatorii susțin că utilizarea instrumentelor tehnologice precum computerele, telefoanele și tabletele, împreună cu soluții de tip blockchain, cloud, hybrid sau criptografie avansată, oferă premisele unor procese electorale eficiente și credibile, iar apariția votului online are potențialul de a reduce în mod substanțial costurile operaționale, simplificând exprimarea și numărarea voturilor.

Webinarul a reunit specialiști și practicieni din domeniul managementului electoral și a avut ca obiectiv facilitarea dialogului între participanți, în vederea consolidării capacității administrative și a schimbului de expertiză electorală.

Reprezentarea AEP a fost asigurată de către directorul general al Departamentului informatizarea proceselor electorale, alături de șeful Departamentului coordonarea organismelor electorale.

Principalele teme abordate în cadrul evenimentului au vizat beneficiile și eficacitatea votării online - văzută ca o alternativă pentru a permite alegeri mai accesibile, transparente, sigure și rentabile pentru comisiile electorale; utilizarea tehnologiei precum computerele, telefoanele și tabletele împreună cu soluții de tip blockchain, cloud, hybrid sau criptografie avansată oferă premisele unor procese electorale eficiente și credibile; soluții pentru alegătorii absenți din diaspora; experiențele comisiilor electorale care au implementat cu succes tehnologia de votare online.

Participanții la acest eveniment au fost:

* domnul Pablo SARRIAS, director tehnologic în cadrul Minsait Electoral Processes;
* domnul Arne KOITMAE, președintele Comitetului Electoral Național și Serviciului Electoral de Stat din Estonia;
* doamna dr. Melanie VOLKAMER, profesor în domeniul votării electronice în cadrul *Karlsruher Institut fiir Technologie* din Germania;
* domnul David DUENAS-CID, profesor asistent în domeniul managementului societăților digitale în cadrul Universității Kozminski din Polonia;
* domnul Dmytro KHUTKYY, consultant în domeniile politicilor publice și *advocacy* în cadrul *European Digital Development Alliance;*
* domnul Jordi BARRAT, profesor în domeniul dreptului constituțional în cadrul *Universitat Rovira i Virgili* din Spania;
* domnul Ronan McDERMOTT, consultant independent în domeniul alegerilor și tehnologiei, Polonia;
* domnul Josep M. RENIU, profesor în științe politice, Universitatea Barcelona, Spania;
* domnul Stephen BOYCE, consultant global în domeniile tehnologiei electorale și securității cibernetice, IFES;
* domnul Alinani S1MUCHIMBA, manager al sistemelor de informații din cadrul Comisiei Electorale a Zambiei.

Prezentarea subiectelor dezbătute

Webinarul a fost deschis de domnul Jordi BARRAT, profesor în domeniul dreptului constituțional în cadrul *Universitat Rovira i Virgili* din Spania, care a făcut prezentarea primei părți a evenimentului. Partea a doua a webinarului a fost prezentată de domnul David DUENAS-CID, profesor asistent în domeniul managementului societăților digitale în cadrul Universității Kozminski din Polonia.

În deschidere, domnul Jordi BARRAT mulțumește organizatorilor pentru acest eveniment și punctează conținutul agendei, menționând 3 subiecte principale: votul online cu tehnologia aferentă, profilul particpanților și, nu în ultimul rând, înregistrarea electronică și mecanismele care stau la baza acestei proceduri.

Se acordă cuvântul domnului Dr. Josep RENIU profesor în științe politice, Universitatea Barcelona, Spania, care face precizări despre ințiativa Guvernului catalan de a organiza primul scrutin online pentru alegerea fermierilor, acesta reprezentaând primul pas în vederea implementării unei astfel de soluții.

Ceilalți vorbitori în cadrul webinarului au fost:

* domnul Pablo SARRIAS, director tehnologic în cadrul Minsait Electoral Processes, a vorbit despre înregistrarea online, făcând referire la prezentarea domnului Josep RENIU când înregistrarea și votarea s-a realizat la scară mică, fermierii deținând certificate digitale fără a ști să le folosească, menționează că este foarte important ca pentru implementarea noilor tehnologii trebuie să se cunoască profilul alegătorilor, precum și instrumentele pe care trebuie să le folosească în condițiile în care în zilele noastre majoritatea deține un telefon mobil care facilitează înregistrarea online;
* domnul Ronan McDERMOTT, consultant independent în domeniul alegerilor și tehnologiei, Polonia, face precizări despre avantajele evoluției votului online, asigurându-se totodată încrederea cetățenilor;
* domnul Arne K01TMAE, președintele Comitetului Electoral Național și Serviciului Electoral de Stat din Estornia, menționează că nu se practică înregistrarea online și că există liste electorale permanente care sunt actualizate periodic, astfel încât atunci când se organizează alegeri cetățenii nu trebuie să facă nimic în acest sens;
* domnul Alinani SIMUCHIMBA, manager al sistemelor de informații din cadrul Comisiei Electorale a Zambiei;
* domnul David DUENAS-CID, profesor asistent în domeniul managementului societăților digitale în cadrul Universității Kozminski din Polonia.

A doua parte a evenimentului a fost condusă de domnul David DUENAS-CID, profesor asistent în domeniul managementului societăților digitale în cadrul Universității Kozminski din Polonia, care a precizat că a realizat numeroase cercetări privind votul online.

Alt punct al agendei l-a constituit prezentarea domnului Pablo SARRIAS intitulată „Votul electronic în secolul XXI", material realizat pe baza experienței a peste 400 de proiecte dezvoltate în ultimii 42 de ani.

Următorul vorbitor a fost doamna dr. Metanie VOLKAMER, profesor în domeniul votării electronice în cadrul *Karlsruher Institut fur Technologie* din Germania care a menționat că a realizat numeroase cercetări privind securitatea votului electronic, având o experiență în acest domeniu de peste 15 ani.

Ceilalți participanți cărora li s-a acordat cuvântul au fost:

* domnul Dmytro KHUTKYY, consultant în domeniile politicilor publice și *advocacy* în cadrul *European Digital Development Alliance;*
* domnul Stephen BOYCE, consultant global în domeniile tehnologiei electorale și securității cibernetice, IFES.

Concluzii

Ulterior prezentărilor a fost deschisă o sesiune de întrebări și răspunsuri, urmată de concluzii care au reluat cele mai importante idei evocate de către vorbitori: avantajele și dezavantajele votului electronic, asigurarea respectării principiilor democratice în domeniul electoral, dificultățile privind implemetarea tehnică a sistemului de vot electronic.

Exemplarul nr. 1/1